**ELTE TTK HÖK Választmány - 2014-03-10**

Tervezett napirend:  
  
1. Bejelentések  
2. Beszámolók  
3. Pályázatok  
4. Személyi kérdések  
5. Egyebek

**1. Bejelentések**

**2. Beszámolók**

Kommunikációs biztos

Választmányi beszámoló 2014.03.10.

Az elmúlt két hétben a honlapon feltüntetett időpontban megtartottam a fogadóóráimat, hetente több alkalommal kerülnek ki posztok a TTK HÖK facebook oldalára és hetente egyszer végignézem az összes plakátfelületet. Ezt innentől kedden 12 és 14 óra között fogom megtenni, de az óráim közötti szünetekben is ránézek a plakátokra, ilyenkor többször is találtam pecsét nélküli plakátokat, amiket le is szedtem. A héten találkozom a TáTK és az IK kommunikációsaival, és végignézzük a Lágymányosi plakátfelületeket, és felosztjuk a három kar között. A Sportbiztos megkeresésére az 5vös5km plakáttervezéséhez és promó videó készítéséhez elérhetőséget küldtem. A Tanárképzési referns megkeresett a Tanári Műhely programjának hirdetése ügyében, hogy használnák a Kémia portán lévő tévét. Ezt sikerült elintézni, a mai naptól indul a vetítés a tévén, melyhez hozzáraktam a TTK Felező buli plakátját is.Fetter Dáviddal és Kuti Péterrel dolgozunk a TTK Info listájának beindításán, egyelőre a megfelelő email formátum és annak szerkesztő felülete a kérdés, ennek megalkotásában Dávid segítségét kértem. Emailben megkerestem a Szakterületi Koordinátorokat, hogy küldjék el az elkövetkező két hét eseményeit a szakjukról, hogy ezzel felmérjem a listára kiküldhető tartalom mennyiségét.

Kelemen Ádám  
2014. március 10.

Főszerkesztő

Alant olvashatjátok a beszámolómat, mivel holnap ZH-zom, így írásban tenném  
meg ezt a kötelezettségemet.  
  
Február 28. Fogadóórámat megtartottam. Senki nem keresett.  
Február 28. Szerkesztőségi értekezlet.  
Február 28. Megbeszélés Molnár Dani, Grósz Reni és Kelemen Ádám  
részvételével.  
Február 28-március 1. 4804-es lapszám szerkesztése.  
Március 1-2. oktatóvideó készítése a Nyúz tördelését segítendő  
Március 7. Fogadóórámat megtartottam. Senki nem keresett.  
Március 7-8. 4805-ös Nyúz szerkesztése, ezen felül egy Nyúzos exeltábla  
kialakítása, amely tartalmaz minden fontos információt (lapszámok leadása,  
nyomdába küldése, különböző fázisok (Facebook, címkézés, stb), illetve  
KHTEO-hoz anyagok. Emellett Facebook-os posztokat állítottam be az újsághoz.  
Március 9. - Tisztségviselői értekezlet  
  
Emellett nem említem meg külön a Tisztségviselőkkel való  
munkakapcsolatomból adódó egyeztetéseket, emaileket, a Tisztségemből fakadó  
egyéb általános feladatokat az újsággal kapcsolatban.  
  
Bármilyen kérdésetek van, telefonon elérhető vagyok.  
  
Köszönettel,  
Török Balázs

Szakterületi Ötlet Szombat Beszámoló

2014. március 1-én megrendezésre került a Szakterületi Ötlet Szombat (röviden SzÖSz), melynek elsődleges célja a Kémia Szakterület közügyek iránt érdeklődő hallgatóinak a szakterület életébe történő bevonása, valamint a tavaszi félév programjának felállítása volt. Kiemelt szerepet kapott a csapatépítés, és ismerkedős játékok játszása, mivel az érdeklődők négy évfolyamból álltak össze, egymást nem feltétlenül ismerték közelebbről.

Kihasználva a TK HÖK szerverleállását, a Kémia SzaCs egyik rövid távú céljának tekinti a kemia.elte.hu honlap, valamint a szakterületi Facebook lap teljes körű frissítését, harmonizálását. A SzÖSz keretében sikerült komoly lépéseket tenni a cél felé, a koncepción túl konkrét honlaptartalmak születtek, mely leírások a naprakész információkat tartalmazzák.

A továbbiakban a Kémia Szakterület két tavaszi rendezvényéről esett szó, az egyik a március 20-ára tervezett szakos buli, melynek pályázata alapján a Választmány részletesen tájékozódhat az elképzelésekről. A másik rendezvény az igen jól sikerült tanárszakos gólyatábor eredményéből kiindulva, az egyik áprilisi hétvégét megcélzó tanár-diák találkozó, amelynek ötletét a résztvevő hallgatók is szorgalmazták, mint hiánypótló hagyomány beindítását. A cél egy kellemes, az egyetemen megszokottnál kicsit kötetlenebb nap közös eltöltése lenne, bográcsozással egybekötve. A rendezvény pontos helyszíne még nincs meg – a tűzrakó hely kicsit bonyolít a keresésen -, de az Intézet vezetősége örömmel üdvözölte a kezdeményezést. Kijelenthető, hogy a Szakterület prioritást élvező munkája ezen rendezvény sikeres lebonyolítása.

Végül, de nem utolsó sorban Béni Kornél, a TTK HÖK korábbi elnöke elfogadta a meghívást és a jelen lévő hallgatóknak előadást tartott az ELTE, valamint a Hallgatói Önkormányzat szervezeti felépítéséről, külön kiemelve, hogy a hallgatók mely pontokon szólhatnak bele a döntéshozatalba, illetve hol kapcsolódhatnak bele a HÖK munkájába.

Összességében a SzÖSz sikeres és érdekes „munkaszombattá”nőtte ki magát, 14 hallgató vett részt a programokon, akik a továbbiakban is készek segíteni a Kémia Szakterület, valamint a TTK HÖK munkáját.

Az alapítványtól kapott támogatásból 8268 Ft-t használtunk fel. Az alapítvánnyal a napokban elszámolok.

Érsek Gábor

**3. Pályázatok**

1.

A description...

2.

Csutka Boglárka vagyok I. éves MSc-s geográfus hallgató. Idén van egy területrendezés gyakorlatom ahol szemináriumi dolgozatként a Campus fejlesztést választottam témául harmad magammal. (+Horváth Balázs, Németh Sándor Pál) Kérdés/kérés: a levlistákat, plakátolási felületeket szeretném használni a kérdőívek eljuttatására a hallgatókhoz (valamint ehhez még a szacskók segítségét!). Kérdőív elérhetősége:<https://docs.google.com/forms/d/1c8PX3q93OI9pWQykGfZEXyoo4zFg_HQNVT73wEPDfoE/viewform>

3.





**4. Személyi kérdések**

Biológiai Intézeti Tanács  
Kari Tanács Ügyrendi Bizottság

**5. Egyebek**